ถ้ากินยาคุมฉุกเฉินไปแล้วแล้วมีเลือดกระปริบกระปรอยออกมาหมายความว่ายังไงคะ? กินยาคุมมาเกือบสองอาทิตย์แล้ว และตอนนี้มีอาการปวดท้องแล้วมีเลือดออกมากระปริบกระปรอยค่ะมานิดเดียวจะท้องไหมคะ
สวัสดีค่ะเมื่อรับประทานยาคุมกำเนิดฉุกเฉินอาจจะทำให้มีผลข้างเคียงได้ค่ะ โดยอาจมีผลข้างเคียงทำให้ป่วยในระยะสั้น ๆ เช่น วิงเวียน หน้ามืดตาลาย อ่อนล้า ปวดหัว ปวดท้อง ปวดเต้านม แต่หากอาการยังคงอยู่เป็นเวลานานหลายวัน หรือมีอาการข้างเคียงที่รุนแรง ควรไปพบแพทย์ทันทีค่ะนอกจากนั้นในบางรายอาจทำให้ประจำเดือนมากระปริบกระปรอย มาล่าช้า หรือมาก่อนกำหนดแต่หากประจำเดือนมาช้ากว่ากำหนด 7 วัน ควรตรวจการตั้งครรภ์ค่ะอย่างไรก็ตามไม่ควรรับประทานยาคุมฉุกเฉินเป็นประจำ ควรใช้ยาเพื่อคุมกำเนิดในกรณีที่จำเป็นเท่านั้น หากมีความจำเป็นต้องคุมกำเนิด ในระยะยาวควรเลือกใช้วิธีการคุมกำเนิดแบบอื่นที่มีประสิทธิภาพดีกว่าและผลข้างเคียงน้อยกว่าค่ะ หรือปรึกษาสูตินรีแพทย์ค่ะ